CELEX: 62008CN0169
Language: el
Date: 2008-04-21 00:00:00
Title: Υπόθεση C-169/08: Αίτηση για την έκδοση προδικαστικής αποφάσεως, την οποία υπέβαλε το Corte costituzionale στις 21 Απριλίου 2008 — Presidente del Consiglio dei Ministri κατά Regione autonoma della Sardegna

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/24
            
         Αίτηση για την έκδοση προδικαστικής αποφάσεως, την οποία υπέβαλε το Corte costituzionale στις 21 Απριλίου 2008 — Presidente del Consiglio dei Ministri κατά Regione autonoma della Sardegna
   (Υπόθεση C-169/08)
   (2008/C 171/35)
   Γλώσσα διαδικασίας: η ιταλική
   Αιτούν δικαστήριο
   Corte costituzionale
   Διάδικοι στην υπόθεση της κύριας δίκης
   
      Προσφεύγων: Presidente del Consiglio dei Ministri
   
      Καθής: Regione autonoma della Sardegna
   Προδικαστικά ερωτήματα
   
               1)
            
            
               Έχει το άρθρο 49 της Συνθήκης την έννοια ότι αποκλείει την εφαρμογή κανόνα, όπως ο κανόνας του άρθρου 4 του νόμου 4 της 11ης Μαΐου 2006 της Περιφέρειας της Σαρδηνίας, περί διαφόρων διατάξεων επί θεμάτων εσόδων, αναχαρακτηρισμού των δαπανών, κοινωνικής και αναπτυξιακής πολιτικής, όπως αντικαταστάθηκε με το άρθρο 3, παράγραφος 3, του νόμου 2 της 29ης Μαΐου 2007 της Περιφέρειας της Σαρδηνίας, περί διατάξεων σχετικών με την εκπόνηση του ετήσιου και του πολυετούς προϋπολογισμού της Περιφέρειας — δημοσιονομικός νόμος 2007, σύμφωνα με τον οποίο ο περιφερειακός φόρος επί των προσγειώσεων αεροσκαφών για τουριστικούς λόγους βαρύνει αποκλειστικώς και μόνο τις επιχειρήσεις των οποίων η φορολογική κατοικία βρίσκεται εκτός της περιφέρειας της Σαρδηνίας και εκμεταλλεύονται αεροσκάφη τα οποία χρησιμοποιούν οι ίδιες για τη μεταφορά προσώπων στο πλαίσιο της ασκήσεως δραστηριότητας γενικής ιδιωτικής αεροπλοΐας;
            
         
               2)
            
            
               Συνιστά το εν λόγω άρθρο 4 του νόμου 4/2006 της Περιφέρειας της Σαρδηνίας, όπως αντικαταστάθηκε με το άρθρο 3, παράγραφος 3, του νόμου 2/2007 της Περιφέρειας της Σαρδηνίας, το οποίο προβλέπει ότι ο περιφερειακός φόρος επί των προσγειώσεων αεροσκαφών για τουριστικούς λόγους βαρύνει μόνο τις επιχειρήσεις των οποίων η φορολογική κατοικία βρίσκεται εκτός της περιφέρειας της Σαρδηνίας και εκμεταλλεύονται αεροσκάφη τα οποία χρησιμοποιούν οι ίδιες για τη μεταφορά προσώπων στο πλαίσιο της ασκήσεως δραστηριότητας γενικής ιδιωτικής αεροπλοΐας, κρατική ενίσχυση, υπό την έννοια του άρθρου 87 της Συνθήκης, υπέρ των επιχειρήσεων που ασκούν την ίδια δραστηριότητα και έχουν φορολογική κατοικία στην περιφέρεια της Σαρδηνίας;
            
         
               3)
            
            
               Έχει το άρθρο 49 της Συνθήκης την έννοια ότι απαγορεύει την εφαρμογή κανόνα, όπως ο κανόνας του άρθρου 4 του νόμου 4/2006 της Περιφέρειας της Σαρδηνίας, όπως αντικαταστάθηκε με το άρθρο 3, παράγραφος 3, του νόμου 2/2007 της Περιφέρειας της Σαρδηνίας, σύμφωνα με τον οποίο ο περιφερειακός φόρος επί των προσεγγίσεων σκαφών αναψυχής για τουριστικούς λόγους βαρύνει αποκλειστικώς και μόνο τις επιχειρήσεις των οποίων η φορολογική κατοικία βρίσκεται εκτός της περιφέρειας της Σαρδηνίας και εκμεταλλεύονται σκάφη αναψυχής στο πλαίσιο επιχειρηματικής δραστηριότητας που έγκειται στη διάθεση των εν λόγω σκαφών σε τρίτους;
            
         
               4)
            
            
               Συνιστά το εν λόγω άρθρο 4 του νόμου 4/2006 της Περιφέρειας της Σαρδηνίας, όπως αντικαταστάθηκε με το άρθρο 3, παράγραφος 3, του νόμου 2/2007 της Περιφέρειας της Σαρδηνίας, το οποίο προβλέπει ότι ο περιφερειακός φόρος επί των προσεγγίσεων σκαφών αναψυχής για τουριστικούς λόγους βαρύνει μόνο τις επιχειρήσεις των οποίων η φορολογική κατοικία βρίσκεται εκτός της περιφέρειας της Σαρδηνίας και εκμεταλλεύονται σκάφη αναψυχής στο πλαίσιο επιχειρηματικής δραστηριότητας που έγκειται στη διάθεση των εν λόγω σκαφών σε τρίτους, κρατική ενίσχυση, υπό την έννοια του άρθρου 87 της Συνθήκης, υπέρ των εταιρειών που ασκούν την ίδια δραστηριότητα και έχουν φορολογική κατοικία στην περιφέρεια της Σαρδηνίας;